**ТЕХНИЧЕСКА СПЕЦИФИКАЦИЯ**

**за обществена поръчка с предмет: „Доставка чрез наем, монтаж, техническа поддръжка и демонтаж на външна мобилна ледена пързалка в гр. Русе“**

**ИЗИСКВАНИЯ НА ВЪЗЛОЖИТЕЛЯ КЪМ ДОСТАВКАТА ЧРЕЗ НАЕМ, МОНТАЖА, ТЕХНИЧЕСКОТО ОБСЛУЖВАНЕ И ДЕМОНТАЖА НА МОБИЛНАТА ЛЕДЕНА ПЪРЗАЛКА**

Изпълнителят е задължен да изпълни възложените работи и да осигури материали, консумативи, техника и всичко друго необходимо за доставката, монтажа, текущата техническа поддръжка и демонтажа на мобилната ледена пързалка и съпътстващото я оборудване на посочения от Възложителя терен в центъра на гр. Русе, както и в посочената форма. Изпълнителят точно и надлежно трябва да съблюдава и спазва всички нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на Възложителя и до приемане на работите от негова страна.

Изпълнителят за задължава да транспортира и разтовари нужните материали и консумативи за монтаж на съоръжението и да подготви посочения от Възложителя терен за монтиране на пързалката и прилежащите ѝ съоръжения за своя сметка. Изпълнителят следва да предложи технология на монтаж и демонтаж на съоръженията, които да не нарушават целостта на предоставения от Възложителя терен. Изпълнителят следва да разполага с електрическо табло, към което да бъдат включени електрическите съоръжения на пързалката. Към таблото да има възможност да се присъединят и спомагателните фургони на Възложителя.

***Изисквания относно осигуряване на безопасни и здравословни условия на труд.***

По време на монтажните работи Изпълнителят трябва да спазва изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, както и по всички други действащи нормативни актове и стандарти относно безопасността и хигиената на труда, техническата и пожарната безопасност и експлоатация на подобни обекти, а също и да се грижи за сигурността на всички лица, които се намират на обекта.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други по действащите в страната стандарти и технически нормативни документи.

***Изисквания относно опазване на околната среда.***

При изпълнение на монтажните и демонтажните работи Изпълнителят трябва да ограничи своите действия в рамките само на определения за целта терен.

След приключване на монтажните и демонтажните работи Изпълнителят е длъжен да освободи предоставения терен в първоначалния му вид - да изтегли материалите и техниката и невложените материали и да го остави чист от отпадъци.

***Текущ контрол по време на монтаж, експлоатацията и демонтажа на ледената пързалка се осъществява от Община Русе.***

**Изисквания относно извършването на текущата поддръжка на съоръженията.**

Изпълнителят е длъжен да извършва текуща техническа поддръжка за срока на експлоатация на мобилната ледена пързалка в срок от 92 календарни дни, считано от 15 ноември 2018 г. до 15 февруари 2019 г., която включва минимум:

* Регулярни технически проверки по отношение изправността на монтираните съоръжения и регламентирания им режим на работа – мин. веднъж на всеки 15 дни;
* При възникване на техническа неизправност, Изпълнителят е длъжен да се отзове на получения от Възложителя сигнал за техническа неизправност, като изпрати свой екип от специалисти в рамките до 12 часа от получаване на сигнал по телефон на посочената от Изпълнителя сервизна база. За настъпилото събитие се съставя протокол;
* Техническите неизправности следва да бъдат отстранявани в рамките до 48 часа от възникването им изцяло за сметка на Изпълнителя;
* След отстраняване на техническата неизправност, Изпълнителят следва да въведе съоръжението в работен режим;
* При необходимост и по желание на Възложителя да се извършва регулярно заточване на кънките.

**Технически спецификации**

* Размерите на мобилната ледената пързалка следва да бъдат минимум: 15 м. х 30 м. или 450 кв.м., без да се допуска предварително изравняване на терена с насип, с цел достигане на нужната денивелация и нарушаване на целостта на положената настилка;
* Мантинела, мин. 90 л.м. , висока мин. 1000 мм, дървена алпийски тип, включваща: 1 бр. врата за посетители , еднокрила, висока мин. 1000 мм.;
* Енергоспестяващи заледяващи панели с гъвкав EPDM маркучи и тръби за свързване;
* Студеноносител – микс от вода и етилен гликол, мин 35% концентрат, мин. 3000 л.;
* Студова машина с циркулационна помпа и минимум 150 KW хладилна мощност при -8/-11 градуса и максимум 100 KW консумирана мощност, шум на 1 метър макс. 74 dB, разстояние на машината до пързалката макс. 10 м.
* Разширителен буферен съд;
* Гребло с нож за ръчно изрязване на леда и почистване с ширина минимум 1 м. – 2 бр.;
* Гумени пътеки за ходене с ширина мин. 1,0 м. и обща площ мин. 45 кв.м.;
* Пакет кънки – 200 чифта от 25-ти до 46-ти номер, наточени и готови за експлоатация, като бройката от всеки номер да е статистически съобразена;
* Обучителен тренажор – мин. 3 бр.;
* Температурен режим на работа на пързалката мин. до +15 градуса по Целзий

дневна температура при скорост на вятъра до 1 м/сек;

Ледената пързалка трябва да осигурява пълна надеждност и безопасност на ползвателите. Изградената тръбна система да благоприятства за най-добро качество на леда с максимална денивелация между всички краища от 5 см. Изисква се да има добро термично съпротивление, добри механична якост и гъвкавост. Тя трябва да предоставя възможност за конфигуриране в различни форми на ледените пързалки.

Мощностите на студовата машина трябва да поддържат добро качество на леда при температура до +15 градуса.

Нужно е при експлоатация на съоръжението да има максимална ефективност на разходите за електроенергия.

С цел качествена техническа поддръжка на ледената пързалка е необходимо Изпълнителят да разполага със сервизна база, която да разполага с всички материали, нужни за авариен ремонт на съоръжението. Нужно е да има телефонен номер, на който да се приемат сигналите, а времето за реакция на аварийния екип да е не по-малко от 12 часа. Техническите неизправности следва да бъдат отстранявани в рамките до 48 часа от възникването им, като след отстраняването им, пързалката следва да се въведе в нормална експлоатация от Изпълнителя.